**ПРОЕКТ**

**ДОГОВОР № ....................**

Днес…. .......................2019 г. в град Перник между:

**1. ОБЩИНА ПЕРНИК**, със седалище и адрес на управление в гр. Перник, Област Перник, пл. „Св. Иван Рилски”№1А, БУЛСТАТ 000386751 представлявана от Вяра Церовска - Кмет на Община Перник, за краткост в този Договор, **«ВЪЗЛОЖИТЕЛ»**, от една страна, и от друга страна:

и

**2”......................” ............,** със седалище и адрес на управление: гр................., ул.” .............. ” № ............., вписано в Агенцията по вписвания – търговски регистър,ЕИК ..................,представлявано от ............................. – Управител, наричано за краткост ИЗПЪЛНИТЕЛ от друга страна, на основание чл. 194, ал.1 във връзка с чл.20 ал.3,т.2 от ЗОП се сключи настоящия договор.

*Страните се споразумяха за следното:*

**I.ПРЕДМЕТ НА ДОГОВОРА:**

**Чл.1**(1) Възложителят възлага, а Изпълнителят приема да извърши срещу възнаграждение **„Рязане и кастрене на суха и опасна дървесна растителност на територията на община Перник и предотвратяване на аварийни ситуации"** наричана за краткост „**Услугата**“.

(2) ИЗПЪЛНИТЕЛЯТ се задължава да предостави Услугата в съответствие с Техническата спецификация, Техническото предложение и Ценовото предложение на ИЗПЪЛНИТЕЛЯ и чрез лицата, посочени в Списък на персонала, който ще изпълнява поръчката, и/или на членовете на ръководния състав, които ще отговарят за изпълнението.

(3)В срок до 3 (*три*)] дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 7 (*седем*) дни от настъпване на съответното обстоятелство

**II. СРОК НА ДОГОВОРА**

**Чл.2** (1) Срокът за изпълнение на договора е до изчерпване на финансовия ресурс, но не повече от три години и започва да тече от датата на подписването му. Договорът влиза в сила на *датата, на която е подписан от Страните* и *регистриран в деловодната система на ВЪЗЛОЖИТЕЛЯ.*

(2) Времето за реакция при аварийни ситуации е ................................ часа, считано от момента на уведомяване за възникналата аварийна ситуация (съгласно офертата на изпълнителя).

**ІІІ. ЦЕНА И НАЧИН НА ПЛАЩАНЕ**

**Чл. 3**.(1)Общата цена за изпълнение на Договора, дължима от **ВЪЗЛОЖИТЕЛЯ** на **ИЗПЪЛНИТЕЛЯ** е в размер до :

* **ОБЩА разполагаема стойност, не повече от** 69 900.00 лв. (шестдесет и девет хиляди и деветстотин) без включен ДДС или 83 880.00 лв. (осемдесет и три хиляди осемстотин и осемдесет) с ДДС

(2) Отделните видовете дейности ще се изпълняват при следните единични цени, предложени от ИЗПЪЛНИТЕЛЯ:

|  |  |  |  |
| --- | --- | --- | --- |
| **№** | **Наименование на дейностите** | **Мярка** | **Eд.цена**  **ЕЦ** |
| 1. | Оформяне короните на дърветата (рязане на глава) - вкл.всички операции | бр. |  |
| 2. | Оформяне короните на дърветата (кастрене) | бр. |  |
| 3. | Просветляване короните на дърветата | бр. |  |
| 4. | Художествено оформяне на короните на дърветата (топиарни форми) | бр. |  |
| 5 | Рязане на дървета в градски и извънградски труднодостъпни условия | бр. |  |
| 6 | Рязане на дървета с височина над 20м | бр. |  |
| 7. | Отсичане на единични дървета с d< 25 см | бр. |  |
| 8. | Отсичане на единични дървета с d=25 до 50 см | бр. |  |
| 9. | Отсичане на единични дървета с d > 50 см | бр. |  |
| 10. | Изсичане на храсти до 8 см | м² |  |
| 11. | Изкореняване на дънери с d< 25 см | бр. |  |
| 12. | Изкореняване на дънери с d=25 до 50 см | бр. |  |
| 13. | Изкореняване на дънери с d > 50 см | бр. |  |
| 14. | Раздробяване с машина за смилане на зеления отпадък /клони, листна маса и др./ | мсм |  |
| 15. | Натоварване и извозване на отпадъка до Регионално депо | т. |  |
| 16. | Натоварване и извозване на добита дървесина до склад на Възложителя | м3 |  |

Ценообразуващи показатели:

* Средна часова ставка …………… лв./час;
* Допълнителни разходи за труд …………… %
* Допълнителни разходи върху механизация …………… %
* Доставно-складови разходи …………… %
* Печалба …………… %
* Машиносмяна на вишка .................... лв.

(3) Единичните цени на отделните видове дейности по ал.2 от настоящия договор са окончателни за целия срок на договора и не подлежат на промяна .

(4) Общата цена за изработване на договорената работа е крайна и остава непроменена до завършване предмета на договора.

(5) Общата цена включва цялостно и качествено извършване на възложената работа съгласно чл.1, както и всички разходи за материали, командировки и др.

(6) Възложителят възлага работата с възлагателни писма, при възникнала необходимост от предоставяне на услугата.

(7) Изпълнителя е длъжен да извършва дейности предмет на настоящата поръчка и при възникване на аварийна ситуация. При необходимост от аварийно възлагане, Възложителя, чрез упълномощен от него представител / дежурен в Община и др. служител/, възлага дейностите по телефон, факс, ел.поща или устно, като Изпълнителя е длъжен да предприеме действия по организация за отстраняване на аварията в рамките на срока за реакция, посочен в техническото предложение.

Чл. 4.(1) ВЪЗЛОЖИТЕЛЯТ заплаща на ИЗПЪЛНИТЕЛЯ извършените видове работи остойностени по единични цени съгласно чл. 3, ал.2 за съответния вид дейност, предложени в ценовата оферта от ИЗПЪЛНИТЕЛЯ.

(2) Възнаграждението по договора се заплаща от ВЪЗЛОЖИТЕЛЯ на база на представени от ИЗПЪЛНИТЕЛЯ отчетни документи (фактури, протокол за приемане на възложеното количество с възлагателно писмо с приложени към същия в това число и анализ на изпълнените дейности, с ценообразуващите показатели) в срок от 10 ( десет) календарни дни от получаването им.

(3) Възнаграждението по ал.1 включва всички дейности и разходи на ИЗПЪЛНИТЕЛЯ свързани с обезопасяване на района, отрязване на клони, замазване на отрези, нарязване на клони и приготвянето им за товарене и извозване, почистване и складиране на отпадъците за натоварване, механизация, натоварване, извозване и разтоварване на дървения материал, както и всички останали дейности, които произтичат за ИЗПЪЛНИТЕЛЯ от този договор.

(4) ВЪЗЛОЖИТЕЛЯТ дължи плащане само за действително възложени от него и извършени от ИЗПЪЛНИТЕЛЯ дейности предмет на договора, доколкото последните са изпълнени в съответствие с установените изисквания за пълнота,качество и безопасност.

(5) Общата стойност на договора и видовете дейности по него не задължават Възложителя с възлагането им в пълния обем и цялата стойност.

Чл.5.Добитата при изпълнението на договора дървесина се кубира и сортиментира, извозва до склад на ВЪЗЛОЖИТЕЛЯ и се предава за съхранение с приемо- предавателен протокол.

Чл.6. (1) ВЪЗЛОЖИТЕЛЯ заплаща на ИЗПЪЛНИТЕЛЯ дължимото възнаграждение по банков път, по посочената от ИЗПЪЛНИТЕЛЯ банкова сметка, а именно:

Банка: .....................................

IBN..........................................

BIC: ........................................

(2) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите, заедно с искане за плащане на тази част пряко на подизпълнителя.

(3) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(4) ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел VI Предаване и приемане на изпълнението от Договора, и заплаща възнаграждение за тази част на подизпълнителя в срок до 30 (тридесет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

## IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.7. (1) В срок от 5(пет) работни дни след подписване на договора ВЪЗЛОЖИТЕЛЯТ е длъжен писмено да уведоми ИЗПЪЛНИТЕЛЯ за имената на длъжностните лица, които ще подписват протокола по чл.11, ал.1, както и протоколите по чл.10, ал.2 и чл.5 от този договор.

(2) Да осигури на ИЗПЪЛНИТЕЛЯ ясно идентифициране местоположението на обектите, предмет на услугата подробно описани във възлагателните писма.

(3) Да издава чрез отдел „Инвестиции, екология и озеленяване” при Община Перник разрешение на ИЗПЪЛНИТЕЛЯ за планирано отсичане или резитби на дървесна растителност, както и за отстраняване на опасни и паднали дървета вследствие на аварийни ситуации и бедствия.

(4) Да упражнява, чрез свои представители контрол върху възложените на ИЗПЪЛНИТЕЛЯ дейности, предмет на този договор, като при констатиране на пропуски и нередности, незабавно уведомява ИЗПЪЛНИТЕЛЯ за предприемане на мерки за отстраняването им.

(5) Да дава указания и предписания на ИЗПЪЛНИТЕЛЯ по всяко време относно изпълнението на услугата.

(6) Да изисква от ИЗПЪЛНИТЕЛЯ пълна информация относно изпълнението на възложените дейности във всеки момент.

(7) Да изисква некачествено изпълнените работи да бъдат отстранени или поправени, като всички разходи в тези случаи са за сметка на ИЗПЪЛНИТЕЛЯ.

(8) Да маркира полученият от отсичане на дървесна разтителност дървен материал с общинска контролна марка за маркиране на дървен материал, добит извън общинския горски фонд.

(9) Да издава на ИЗПЪЛНИТЕЛЯ чрез Главен инспектор в отдел “Общинска собственост и контрол, търговия, траспорт и земеделие“ при Община Перник, превозен билет за извозването на дървесината до склад на ВЪЗЛОЖИТЕЛЯ, след като я кубира и сортиментира.

(10) Да приеме действително извършената работа и заплати при условията на договора дължимите суми на ИЗПЪЛНИТЕЛЯ.

Чл. 8 ВЪЗЛОЖИТЕЛЯ не носи отговорност за действия или бездействия на ИЗПЪЛНИТЕЛЯ в резултат на които са възникнали смърт или злополука, на което и да било физическо лице, загуба или нанесени вреди на каквото и да е имущество в следствие изпълнение предмета на договора.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.9.(1) ИЗПЪЛНИТЕЛЯТ е длъжен да осигури качествено и срочно изпълнение на услугите, предмет на този договор, като съблюдава професионалните, здравните, хигиенните и правни разпоредби и спазва нормативните актове за този отрасъл, както и правилата за сигурност и безопасност, установени от ВЪЗЛОЖИТЕЛЯ.

(2) Да осигури необходимата техника и персонал за изпълнение на възложените му дейности.

(3) Да осигури на ВЪЗЛОЖИТЕЛЯ, възможност за извършване на контрол по изпълнението на възложените дейности.

(4) Да извърши за своя сметка всички работи по отстраняването на виновно допуснати грешки и недостатъци, констатирани от ВЪЗЛОЖИТЕЛЯ.

(5) Да отстранява в срок от ......................... часа, считано от момента на уведомяване за възникналата аварийна ситуация чрез упълномощен от него представител / дежурен в Община и др. служител/, по телефон, факс, ел.поща или устно (посочва се времето за реакция при аварийни ситуации съгласно офертата на изпълнителя) опасни и паднали дървета вследствие на аварийни ситуации и бедствия.

(6) При планирано отсичане или резитби на дървесна растителност, манипулациите да се извършват в срок от три работни дни след възлагане от ВЪЗЛОЖИТЕЛЯ и при налично разрешение за тяхното извършване, издадено от Отдел “Инвестиции, екология и озеленяване” при Община Перник.

(7) Полученият от отсичане на дървесна растителност дървен материал, собственост на ВЪЗЛОЖИТЕЛЯ да извозва до склад за съхранение, посочен от ВЪЗЛОЖИТЕЛЯ, след като е получил разрешение за това и е маркиран с общинска конролна марка за маркиране на дървен материал, добит извън общинския горски фонд от Главен инспектор в отдел “Общинска собственост и контрол, търговия, траспорт и земеделие“ при Община Перник.

(8) Да поддържа в наличност всички разрешителни документи за извършване на възложената работа, предмет на договора.

(9) ИЗПЪЛНИТЕЛЯТ носи пълна отговорност за безопастността на работниците и други лица, при изпълнение на всички видове дейности по изпълнение на услугата, както и за причинени имуществени вреди настъпили при изпълнение на договора.

(10) Разметът на имуществените вреди се установява с констативен протокол, който се изготвя от комисия с представители на ВЪЗЛОЖИТЕЛЯ и ИЗПЪЛНИТЕЛЯ.

(11).ИЗПЪЛНИТЕЛЯТ има право да изисква от ВЪЗЛОЖИТЕЛЯ да заплаща стойността на изпълнената и приета работа при условията и в сроковете по договора.

**VІ.КОНТРОЛ**

Чл. 10.(1) ВЪЗЛОЖИТЕЛЯТ има право да проверява изпълнението на дейности по този договор по всяко време, по начин незатрудняващ работата на ИЗПЪЛНИТЕЛЯ.

(2) При извършването на проверките по ал.1, се съставят двустранни констативни протоколи, които отразяват моментното състояние на качеството и количеството на извършените видове работи.

**VII.ПРИЕМАНЕ НА ИЗВЪРШЕНИТЕ ВИДОВЕ РАБОТИ**

Чл.11. (1) За действително извършените работи, установени на място и остойностени се изготвя протокол по образец, който се подписва от ИЗПЪЛНИТЕЛЯ и упълномощено от ВЪЗЛОЖИТЕЛЯ длъжностно лице.

(2) Протокол се изготвя и подписва във връзка с изпълнението на всяко възлагателно писмо.

**VІІІ.ОТГОВОРНОСТ ПРИ НЕИЗПЪЛНЕНИЕ**

Чл.12 (1) Некачествено извършени работи не се заплащат и са за сметка на ИЗПЪЛНИТЕЛЯ.

(2) При неизпълнение на поетите задължения ИЗПЪЛНИТЕЛЯТ дължи неустойка в размер на 0.5% от стойността на неизпълненото задължение за всеки просрочен ден , но не повече от 10% от общата стойност на договора.

(3) При неспазване на срока във възлагателните писма, забавяне във времето за реакция при аварийна ситуация, некачествено изпълнени работи, непочистени работни площадки, Възложителя налага санкция до 10% за всеки отделен случай от стойността на всеки отделен двустранен протокол.

(4) ВЪЗЛОЖИТЕЛЯТ има право да приспада начислените неустойки от Цената за изпълнение на Договора, от Гаранцията за изпълнение на договора или, от която и да е друга сума, дължима на ИЗПЪЛНИТЕЛЯ по този Договор.

**IX. ГАРАНЦИЯ ЗА ИЗПЪЛНЕНИЕ НА ДОГОВОРА**

Чл.13. (1) При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 1% (едно на сто) от разполагаемия ресурс по Договора без ДДС, а именно ……… (…………………………) лева, която служи за обезпечаване на изпълнението на задълженията на ИЗПЪЛНИТЕЛЯ по Договора.

(2)Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност 36 месеца, като при необходимост срокът на валидност на банковата гаранция се удължава или се издава нова.

(3) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

(4)Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ / в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност 36 месеца.

Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

Чл. 14. (1)ВЪЗЛОЖИТЕЛЯТ освобождава Гаранцията за изпълнение в срок до 20 (*двадесет*) дни след прекратяването на Договора/приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице /изпращане на писмено уведомление до застрахователя.

(3)ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

(4)ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 10 (*десет*) дни след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

(5)В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

(6)ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**Х. ПРЕКРАТЯВАНЕ НА ДОГОВОРА**

Чл.15. (1) Договорът се прекратява:

1. с изтичане на Срока на Договора по чл. 2;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

(2) Договорът може да бъде прекратен

1. по взаимно съгласие на Страните, изразено в писмена форма;

2. със седемдневно предизвестие, отправено от всяка от страните по договора

3. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**XI.ЗАКЛЮЧИТЕЛНИ УСЛОВИЯ**

Чл.16. За обстоятелства неупоменати в настоящия договор се прилагат разпоредбите на действащото в страната законодателство.

Чл. 17.(1) С цел осигуряване на точност и коректност във взаимоотношенията помежду им страните приемат за валидна форма за комуникация писмената форма.

(2) В тази връзка всички уточнения, споразумения, нареждания, заповеди, предписания, уведомления, съобщения и други подобни ще се реализират писмено. Писмено ще означава написано на ръка, на компютър и след това разпечатано (принтирано) на хартия.

Чл.18.(1) Писмената форма се счита за спазена, когато съобщенията, писмата, поканите, уведомленията, известията и други подобни са отправени по електронна поща, факс, по пощата или чрез куриер.

(2) Страните посочват адрес за кореспонденция, включващ:

За ВЪЗЛОЖИТЕЛЯ:

-електронна поща: [obshtina@pernik.bg](mailto:obshtina@pernik.bg)

- тел. 076 684315

-факс: 076 684308

-пощенски адрес: гр.Перник, пл.”Св.Иван Рилски” 1А

-лице за контакти: Асен Илиев

За ИЗПЪЛНИТЕЛЯ:

-електронна поща: ........................

-факс: ..........................

-пощенски адрес: ...........................

лице за контакти:................................

(3) Всяка от страните може да променя адреса си с писмено уведомление до другата страна. До получаване на уведомлението кореспонденцията, изпратена на посочените в ал. 2 адреси, се счита за получена.

Чл.19 (1) Всички документи, отнасящи се до възлагане и приемане на възложените работи, както и такива касаещи извършване на всякакъв вид плащания по договора, прекратяване на договора, могат да се предават между страните само лично (на представител на ответната страна) или чрез куриер.

(2) Документите по ал.1 се считат за валидно връчени, ако:

1. това е сторено срещу писмен документ на адреса, посочен в предходния член.

2. са предадени на представител на страните, открит на посочения в договора адрес в часовете от 08.00 до 17.00 в работен ден.

Чл.20 Сроковете и датите, определяни чрез уведомления ще се зачитат спрямо деня и часа на получаване на уведомлението.

Този Договор е изготвен и подписан в 4 (*четири*) еднообразни екземпляра – 3 за ВЪЗЛОЖИТЕЛЯ и 1 за ИЗПЪЛНИТЕЛЯ.

Приложения:

Приложение № 1 – Техническо предложение на ИЗПЪЛНИТЕЛЯ;

Приложение № 2 – Ценово предложение на ИЗПЪЛНИТЕЛЯ;

**ВЪЗЛОЖИТЕЛ:\_\_\_\_\_\_\_\_\_\_\_\_\_\_\_\_\_ ИЗПЪЛНИТЕЛ:\_\_\_\_\_\_\_\_\_\_\_\_\_**

**Кмет**

**/Вяра Церовска/**

**/……………………/**

**\_\_\_\_\_\_\_\_\_\_\_\_\_\_\_\_\_**

**Главен счетоводител**

**/Мария Благоева/**